**Anexa IX– Monitorizarea și raportarea**

**SECŢIUNEA I - Monitorizarea implementării ordinului de finanţare**

* + 1. AM/ OI monitorizează îndeplinirea indicatorilor, atingerea rezultatelor şi a obiectivelor asumate de către Beneficiar în Anexa II (doi) - Cererea de Finanţare, precum şi modul în care beneficiarul respectă prevederile din Ordinul de finanțare;
    2. AM/ OI monitorizează progresul implementării proiectului și respectiv durabilitatea, fără a se limita la acestea, prin:
       - Verificarea documentelor: Rapoarte de progres trimestriale ale Beneficiarilor, Rapoarte de vizită ale Organismelor Intermediare şi prin verificarea în SMIS/Gestiunea documentelor, colectarea sistematică de informații privind modul de desfășurare și rezultatele anumitor activități, analiza și utilizarea acestor informații în scopul urmăririi stadiului îndeplinirii indicatorilor proiectelor, precum și atingerii rezultatelor și obiectivelor, potrivit ordinelor de finanţare,
       - Vizite la faţa locului: vizite pe teren la entităţile implicate în implementarea proiectelor, atât în perioada de implementare a proiectului, cât şi post-implementare, pe durata de durabilitate a ordinului de finanţare, conform procedurii de monitorizare în vigoare;
       - Analizarea stadiului implementarii proiectelor în vederea modificării / suspendării / revocării ordinelor de finanțare, conform prevederiloracestuia;
       - Verificarea transmiterii notificărilor de către beneficiar cu privire la sumele rămase neutilizate în urma finalizării contractelor de achiziție în vederea dezangajării fondurilor respective.

**SECŢIUNEA II - Raportarea în cadrul ordinului de finanţare**

* + 1. Beneficiarul va transmite Rapoarte de Progres, conform modelului ataşat în Anexa X (zece) – Formulare şi alte documente relevante, trimestrial şi ori de câte ori se vor solicita în scris de AM/OI. Aceste Rapoarte de progres au scopul de a prezenta în mod regulat informaţii tehnice şi financiare referitoare la stadiul derulării proiectului şi probleme întâmpinate pe parcursul derulării;
    2. Depunerea rapoartelor de progres ale Beneficiarului se va face la OI, atât în format de hârtie cât şi electronic (pe CD sau via e-mail) sau prin MYSMIS, în 5 zile lucrătoare de la încheierea fiecărui trimestru de implementare.;
    3. Beneficiarul va transmite Rapoarte de Durabilitate, întocmite conform modelului ataşat în Anexa X (zece) – Formulare şi alte documente relevante, anual pe perioada post-implementare a proiectului, în termen de 10 zile lucrătoare de la încheierea anului post-implementare; Raportul de durabilitate va prezenta situaţia investiţei şi atingerea indicatorilor de rezultat, precum şi sustenabilitatea proiectului;
    4. După verificarea şi avizarea Rapoartelor de Progres şi Durabilitate OI le va transmite AM, în format electronic, în termen de 10 zile lucrătoare de la finalizarea lunii de depunere;