**Anexa V (cinci) - Acordarea și recuperarea prefinanțării**

* 1. La solicitarea Beneficiarului, AM POR acordă o prefinanțare, în tranșe de maxim 10% din valoarea eligibilă a proiectului, fără depăşirea valorii totale eligibile a proiectului, beneficiarilo/partenerilor alţii decât cei prevăzuţi la art. 6 alin. (1)-(4) şi (6) din O.U.G. nr. 40/2015 privind gestionarea financiară a fondurilor europene pentru perioada de programare 2014-2020, cu modificările şi completările ulterioare, în conformitate cu prevederile legale în vigoare.
  2. Cu excepţia primei tranşe de prefinanţare acordate conform alin. (1) al prezentei anexe, următoarele tranşe de prefinanţare se acordă cu deducerea sumelor necheltuite din tranşa anterior acordată.
  3. Beneficiarul/Liderul de parteneriat care a depus cerere de prefinanţare conform alin. (1) al prezentei anexe are obligaţia depunerii, în termen de maximum 90 de zile calendaristice de la virarea sumelor aferente cererii de prefinanţare, de către AM POR, în contul său şi/sau al partenerilor, a unei cereri de rambursare în care valoarea cheltuielilor eligibile solicitate la rambursare din fonduri europene şi cofinanţarea asigurată de la bugetul de stat, după caz, sunt în cuantum de minimum 50% din valoarea tranşei de prefinanţare acordate.
  4. Beneficiarii/Liderii de parteneriat care nu au depus cererea de rambursare în termenul prevăzut la alin. (3) al prezentei anexe, sunt obligaţi să justifice utilizarea prefinanţării, prin cereri de rambursare, înaintea depunerii unei alte cereri de prefinanţare.
  5. În cazul proiectelor implementate în parteneriat, pentru care cererea de prefinanţare a inclus sume aferente activităţilor unuia sau mai multor parteneri, liderul de parteneriat poate solicita acordarea unei noi tranşe de prefinanţare care să cuprindă sume destinate exclusiv realizării activităţilor partenerului/partenerilor pentru care au fost deja depuse una sau mai multe cereri de rambursare prin care se justifică tranşa anterioară de prefinanţare, în cuantum de minimum 50% din valoare acordată pentru activităţile acestora.
  6. Beneficiarii/ Partenerii au obligaţia restituirii integrale/parţiale a prefinanţării acordate potrivit alin. (1) al prezentei anexe, în cazul în care aceştia nu justifică prin cereri de rambursare utilizarea corespunzătoare a acesteia conform alin. (3) şi (4) ale prezentei anexe.
  7. Beneficiarii/ Partenerii care au primit prefinanţare conform alin. (1) al prezentei anexe pot justifica utilizarea acesteia prin cheltuieli eligibile cuprinse în cereri de rambursare, depuse conform termenelor prevăzute în legislaţia naţională în vigoare, aferente atât fondurilor externe nerambursabile, cât şi cofinanţării de la bugetul de stat.
  8. Ȋn cazul în care AM POR autorizează cheltuieli eligibile cuprinse în cererile de rambursare prevăzute la alin. (7) ale prezentei anexe, aferente fondurilor externe nerambursabile şi cofinanţării de la bugetul de stat, contravaloarea acestora se deduce din valoarea prefinanţării, iar sumele respective nu se mai cuvin a fi rambursate beneficiarilor/ partenerilor, după caz.
  9. Prefinanțarea se acordă cu condiţia îndeplinirii cumulative a următoarelor cerințe:

  a) depunerea de către beneficiar/lider de parteneriat a unei cereri de prefinanţare, pentru fiecare tranşă, care cuprinde: suma solicitată, defalcată, în cazul proiectelor implementate în parteneriat, la nivelul liderului de parteneriat şi/ sau a partenerilor care vor utiliza sumele acordate din prefinanţare;

  b) existenţa conturilor deschise, pe numele beneficiarului/liderului de parteneriat/ partenerilor pentru activităţile proprii unde trebuie virate sumele aferente prefinanţării, conform activităţilor asumate în Ordinul de finanţare.

* 1. Transferul fondurilor se va efectua în lei în următoarele conturi:

Cont pentru cerere de prefinanțare

cod IBAN:          ……………………

Titular cont: ………………………….

Denumire/adresa Trezoreriei/Băncii Comerciale: ……………………………

* 1. În cazul proiectelor în parteneriat în care liderul de parteneriat este o entitate care se încadrează în categoriile prevăzute la art. 6 alin. (1)-(4) şi (6) din *Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020*, tranşa de prefinanţare acordată partenerului nu poate depăşi 10% din valoarea bugetului aferent activităţilor derulate de acesta în cadrul proiectului.
  2. Prefinanţarea se acordă în tranşe conform alin. (1) al prezentei anexe, fără ca perioada pentru care se acordă ultima tranşă să depăşească perioada de implementare a proiectului
  3. Beneficiarul are obligaţia depunerii la AM POR, în termenul maximum prevăzut la alin (3) al prezentei anexe, a unei cereri de rambursare prin care se justifică utilizarea prefinanţării de către beneficiar, după caz, transferate de către AM POR, precum şi a contribuţiei proprii aferente cheltuielilor eligibile incluse în documentele justificative anexate cererii de rambursare.
  4. AM POR notifică beneficiarul cu privire la obligaţia restituirii sumelor prevăzute la alin. (6) al prezentei anexe, evidenţiind distinct sumele aferente fondurilor europene şi sumele reprezentând cofinanţare publică asigurată de la bugetul de stat, după caz.
  5. Beneficiarii/Liderii de parteneriat/Partenerii instituţii publice notificaţi potrivit alin. (14) al prezentei anexe, au obligaţia de a efectua, în termen de 3 zile lucrătoare, regularizarea conturilor de venituri ale bugetelor proprii, prin reflectarea sumelor autorizate de autorităţile de management în baza cererilor de rambursare, prevăzute la alin. (4) al prezentei anexe, la subdiviziunile de venituri specifice cofinanţării publice asigurată din bugetul de stat şi la subdiviziunile de venituri specifice programelor respective «Sume primite în contul plăţilor efectuate în anul curent» sau «Sume primite în contul plăţilor efectuate în anii anteriori», după caz, concomitent cu diminuarea sumelor evidenţiate la subdiviziunea de venituri «Prefinanţare». Regularizarea se efectuează de către beneficiarii/liderii de parteneriat/partenerii instituţii publice pe bază de ordin de plată pentru Trezoreria Statului (OPT) prin virarea sumelor corespunzătoare din contul aferent subdiviziunii de venituri bugetare «Prefinanţare» în conturile aferente subdiviziunilor de venituri specifice cofinanţării publice asigurată din bugetul de stat şi subdiviziunii de venituri specifice programelor respective, după caz.
  6. În cazul în care termenul şi cuantumul prevăzute la alin. (3) al prezentei anexe sunt respectate, beneficiarul poate depune o nouă cerere de prefinanţare numai după ce autoritatea de management a recuperat, din cheltuielile validate aferente fondurilor europene şi cofinanţării asigurate de la bugetul de stat, după caz, cel puţin 50% din prefinanţarea acordată anterior şi nejustificată prin cheltuieli eligibile validate de autoritatea de management.
  7. Suma efectiv transferată de către AM POR aferentă fiecărei solicitări de tranşă de prefinanţare, cu excepţia celei aferente primei tranşe, nu poate fi mai mare decât diferenţa dintre valoarea maximă a tranşei de prefinanţare acordată conform alin. (1) al prezentei anexe şi prefinanţarea nejustificată prin cheltuieli eligibile validate de autoritatea de management din tranşa anterioară.
  8. În cazul nerespectării termenului prevăzut la alin. (3) al prezentei anexe, autorităţile de management au obligaţia să se asigure că sumele acordate ca tranşă de prefinanţare şi nejustificate prin cereri de rambursare sunt recuperate, notificând beneficiarii/liderii de parteneriat/partenerii cu privire la restituirea sumelor.
  9. Prin notificarea prevăzută la alin. (18) al prezentei anexe, autoritatea de management poate acorda posibilitatea beneficiarului de a restitui sumele datorate prin deducere din plata cererilor de rambursare aflate în curs de verificare/validare la nivelul acesteia.
  10. În cazul în care sumele prevăzute în notificare au fost restituite integral, beneficiarul/liderul de parteneriat poate solicita o nouă tranşă de prefinanţare.
  11. În cazul în care se respectă termenul prevăzut la alin. (3) al prezentei anexe, însă cererea de rambursare depusă nu este în cuantumul prevăzut la alin. (3) al prezentei anexe, AM POR are obligaţia notificării beneficiarului/liderului de parteneriat/ partenerului cu privire la restituirea sumelor rămase de recuperat, cu aplicarea prevederilor alin. (19), (20) și (24-35) ale prezentei anexe, după validarea cererii de rambursare depuse.
  12. AM POR are obligaţia să asigure recuperarea sumelor acordate ca prefinanţare până la cererea de rambursare finală inclusiv, notificând beneficiarii/liderii de parteneriat/partenerii cu privire la restituirea sumelor cu aplicarea prevederilor alin. (19), (20) și (24-35) ale prezentei anexe.
  13. Prefinanţarea acordată conform alin. (1) al prezentei anexe se deduce din cota-parte aferentă fondurilor europene. În cazul în care suma aferentă fondurilor europene este insuficientă pentru recuperarea prefinanţării, diferenţa rămasă de recuperat va fi dedusă din valoarea aferentă cofinanţării asigurate de la bugetul de stat în conformitate cu procentele de finanţare prevăzute în Ordinul de finanţare, cu obligaţia reîntregirii ulterioare a contului de disponibil din care a fost acordată prefinanţarea.
  14. În cazul în care beneficiarul nu restituie AMPOR sumele prevăzute la alin. (6 și 18) ale prezentei anexe în termen de 15 zile de la data comunicării notificării, AM POR emite decizia de recuperare a prefinanţării, prin care se individualizează sumele de restituit exprimate în moneda naţională. Decizia constituie titlu de creanţă şi cuprinde elementele actului administrativ fiscal prevăzute de Legea nr. 207/2015 privind Codul de procedură fiscală. În titlul de creanţă se indică şi contul în care beneficiarul trebuie să efectueze plata.
  15. Titlul de creanţă prevăzut la alin. (24) al prezentei anexe se transmite debitorului în termen de 5 zile lucrătoare de la data emiterii.
  16. Împotriva titlului de creanţă se poate formula contestaţie în termen de 30 de zile de la data comunicării, care se depune la AM POR.
  17. Introducerea contestaţiei nu suspendă executarea titlului de creanţă.
  18. Debitorul are obligaţia efectuării plăţii sumelor stabilite prin decizia de recuperare a prefinanţării, în termen de 30 de zile de la data comunicării acesteia.
  19. Titlul de creanţă constituie titlu executoriu la împlinirea termenului prevăzut la alin. (28) al prezentei anexe.
  20. Debitorul datorează pentru neachitarea la termen a obligaţiilor stabilite prin titlul de creanţă o dobândă care se calculează prin aplicarea ratei dobânzii datorate la soldul rămas de plată din contravaloarea în lei a sumelor prevăzute la alin. (6 și 18) ale prezentei anexe, din prima zi de după expirarea termenului de plată stabilit în conformitate cu prevederile alin. (28) al prezentei anexe până la data stingerii acesteia.
  21. În cazul nerecuperării sumelor stabilite conform prevederilor alin. (6 și 18) ale prezentei anexe, la expirarea termenului de 30 de zile de la data comunicării deciziei de recuperare a prefinanţării, AM POR va comunica titlul executoriu împreună cu dovada comunicării acestuia organelor fiscale competente din subordinea Agenţiei Naţionale de Administrare Fiscală, care vor efectua procedura de executare silită, precum şi procedura de compensare potrivit Legii nr. 207/2015.
  22. Recuperarea sumelor stabilite conform prevederilor alin. (6 și 18) ale prezentei anexe prin executare silită, în temeiul titlului executoriu, se efectuează în conturile indicate de organele fiscale competente. Sumele recuperate prin executare silită, precum şi sumele stinse prin compensare se virează de îndată de către organele fiscale în conturile indicate în titlul de creanţă.
  23. În vederea încasării de la debitor a dobânzii prevăzute la alin. (30) a prezentei anexe, AM POR va calcula cuantumul acesteia şi va emite decizia de stabilire a dobânzii, care constituie titlu de creanţă şi se comunică debitorului. Dispoziţiile alin. (31) al prezentei anexe sunt aplicabile în mod corespunzător.
  24. Rata dobânzii datorate este rata dobânzii de politică monetară a Băncii Naţionale a României în vigoare la data comunicării deciziei de recuperare a prefinanţării.
  25. Sumele reprezentând dobânzi datorate pentru neachitarea la termen a obligaţiilor prevăzute în titlul de creanţă se virează conform prevederilor alin. (32) al prezentei anexe.
  26. Pentru a putea beneficia de prefinanţare, beneficiarul are obligaţia să deschidă un cont dedicat exclusiv pentru primirea prefinanţării şi efectuarea cheltuielilor pentru care a fost solicitată aceasta.
  27. În cazul în care contul este deschis la Trezoreria Statului, sumele primite ca prefinanţare aferente acelor tipuri de cheltuieli care nu pot fi efectuate din acesta, potrivit reglementărilor în vigoare, pot fi transferate de către beneficiari/parteneri în conturi deschise la bănci comerciale, cu condiţia efectuării cheltuielilor respective în termen de maximum 5 zile lucrătoare de la data efectuării transferului.
  28. Suma reprezentând dobânda netă, respectiv diferenţa dintre dobânda brută acumulată în conturile prevăzute la alin. (37) a prezentei anexe, corespunzătoare sumelor de prefinanţare rămase disponibile în conturi, şi valoarea cumulată a impozitelor aferente dobânzii şi a comisioanelor aferente conturilor respective, se raportează AM POR şi se virează în contul indicat de aceasta în notificarea privind acordarea prefinanţării, cel târziu înainte de depunerea ultimei cereri de rambursare.
  29. În cazul în care beneficiarul nu efectuează viramentul sau sunt identificate neconcordanţe între sumele virate conform alin. (38) al prezentei anexe şi sumele rezultate din verificarea documentelor financiare aferente proiectului, AM POR are obligaţia de a face deducerile necesare din rambursarea aferentă fondurilor europene şi cofinanţării publice asigurate din bugetul de stat, cel târziu la cererea de rambursare finală.