# Anexa I – Termeni şi condiţii specifice de realizare a proiectului cu titlul “…”, cod SMIS 2014+: …

# Articolul 1 Precizări prealabile

* + 1. În prezenta anexă la Ordinul de Finanțare, cu excepţia situaţiilor când contextul cere altfel sau a unei prevederi contrare:
       - cuvintele care indică singularul includ şi pluralul, iar cuvintele care indică pluralul includ şi singularul;
       - cuvintele care indică un gen includ toate genurile;
       - termenul „zi” reprezintă zi calendaristică, dacă nu se specifică altfel;
    2. Trimiterile la actele normative includ și modificările și completările ulterioare ale acestora, precum și orice alte acte normative subsecvente.
    3. În cazul în care oricare dintre prevederile prezentei anexe a Ordinului de Finanțare este sau devine nulă, invalidă sau neexecutabilă conform legii, legalitatea, valabilitatea si posibilitatea de executare a celorlalte prevederi din prezentul Ordin de Finanțare vor rămâne neafectate, iar Beneficiarul va depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data emiterii Ordinului de Finanţare.
    4. În înțelesul prezentului Ordin de Finanțare, când se face vorbire de Beneficiar, acest termen include atât liderul de parteneriat, cât şi partenerii. Liderul de parteneriat este reprezentat de Ministerul Dezvoltării Regionale şi Administraţiei Publice, iar partenerul/partenerii sunt reprezentaţi de unităţile administrativ-teritoriale eligibile. Prin părți se ințeleg direcțiile MDRAP, OI și partenerul/parnerii implicaţi în implementarea si monitorizarea proiectului.
    5. Finanţarea nerambursabilă acordată Beneficiarului este stabilită în termenii şi condiţiile prezentului Ordin.

1. Durata Ordinului și perioada de implementare a proiectului
   * 1. Ordinul de Finanțare intră în vigoare și produce efecte de la data semnării lui de către reprezentantul legal.
     2. Perioada de implementare a Proiectului este de \_\_\_\_ [durata] luni, respectiv între data \_\_\_\_[z/l/a] și data \_\_\_\_\_\_ [z/l/a], aceasta cuprinzând, dacă este cazul, şi perioada de desfăşurare a activităţilor proiectului înainte de semnarea Ordinului de finanțare, conform regulilor de eligibilitate a cheltuielilor. / Perioada de implementare a Proiectului este de  .....luni, de la data semnării Ordinului de finanțare, la care se adaugă, dacă este cazul, și perioada de desfășurare a activităților proiectului, înainte de semnarea Ordinului de finanțare, conform regulilor de eligibilitate a cheltuielilor (se va selecta).
     3. Perioada de implementare a proiectului poate fi prelungită prin ordin de modificare şi/sau de completare a Ordinului de finanţare, înainte de expirarea acesteia, în conformitate cu prevederile art. 9-Modificarea și completarea Ordinului de finanțare.
     4. Ordinul de Finanțare își încetează valabilitatea la data închiderii Programului Operațional Regional 2014-2020 sau la expirarea perioadei de durabilitate a proiectului, oricare intervine ultima.
     5. Perioada de durabilitate a proiectului este de minimum 5 (cinci) ani de la efectuarea plății finale în cadrul prezentului Ordin de Finanţare.
     6. Contribuția din partea fondurilor ESI şi cofinanţarea publică naţională se rambursează dacă, în termen de 10 ani de la efectuarea plății finale către beneficiar, activitatea finanţată prin prezentul Ordin este delocalizată în afara UE.
2. Valoarea Proiectului
   * 1. Valoarea totală a Proiectului care face obiectul prezentului Ordin de Finanţare este de \_\_\_\_\_\_\_\_ lei [valoarea în cifre] (\_\_\_\_\_[valoarea în litere]), după cum urmează:

După caz (pentru **proiecte negeneratoare** de venituri)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Valoarea  totală | Valoarea totală eligibilă | Valoare totala contribuţie publică | Valoarea eligibilă nerambursabilă din FEDR | | Valoarea eligibilă nerambursabilă din bugetul naţional | | Valoarea cofinanţării eligibile a Beneficiarului | | Valoarea neeligibilă inclusiv TVA aferentă cheltuielilor neeligibile | Valoare TVA neeligibilă aferentă cheltuielilor eligibile |
|  | *(lei)* | *(lei)* | *(lei)* | *(lei)* | *(%)* | *(lei)* | *(%)* | *(lei)* | *(%)* | *(lei)* | *(lei)* |
|  | *1* | *2* | *3* | *4* | *5* | *6* | *7* | *8* | *9* | *10* | *11* |
| Leader |  |  |  |  |  |  |  |  |  |  |  |
| Partener 1 |  |  |  |  |  |  |  |  |  |  |  |
| Partener 2... |  |  |  |  |  |  |  |  |  |  |  |
| Total |  |  |  |  |  |  |  |  |  |  |  |

- *pentru beneficiari instituţii publice: Valoarea totală a contribuţiei publice este egală cu valoarea totală eligibilă şi sursele se calculeaza prin aplicarea procentelor la valoarea contribuţiei publice.*

(pentru proiecte cu activităţi **generatoare de venituri**)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Valoarea totală | Valoarea totală eligibilă | Valoarea veniturilor nete actualizate | | Valoarea necesarului de finanțare | | Valoare totală contribuţie publică | Valoarea eligibilă nerambursabilă din FEDR | | Valoarea eligibilă nerambursabilă din bugetul naţional | | Valoarea co-finanţării eligibile a Beneficiarului | | Valoarea neeligibilă inclusiv TVA aferentă cheltuielilor neeligibile | Valoare TVA neeligibilă aferentă cheltuielilor eligibile |
|  | *(lei)* | *(lei)* | *(lei)* | *(%)* | *(lei)* | *(%)* | *(lei)* | *(lei)* | *(%)* | *(lei)* | *(%)* | *(lei)* | *(%)* | *(lei)* | *(lei)* |
|  | *1* | *2* | *3* | *4* | *5* | *6* | *7* | *8* | *9* | *10* | *11* | *12* | *13* | *14* | *15* |
| Leader |  |  |  |  |  |  |  |  |  |  |  |  |  |  |  |
| Partener 1 |  |  |  |  |  |  |  |  |  |  |  |  |  |  |  |
| Partener 2 |  |  |  |  |  |  |  |  |  |  |  |  |  |  |  |
| Total |  |  |  |  |  |  |  |  |  |  |  |  |  |  |  |

- *pentru beneficiari instituţii publice: Valoarea totală a contribuţiei publice este egală cu valoarea necesară de finanţare; procentele se aplică la valoarea totală a contribuţiei publice.*

* + 1. AM POR acordă o finanţare nerambursabilă în sumă maximă de \_\_\_\_\_\_ lei (\_\_\_\_\_[valoarea în litere]), echivalentă cu .........[valoare] % din valoarea totală eligibilă, procent care reprezintă media intensităţii intervenţiei corespunzătoare tuturor activităţilor/subactivităţilor din cererea de finanţare, astfel:

- AM POR acordă o finanţare nerambursabilă în sumă maximă de \_\_\_\_\_\_ lei (\_\_\_\_\_[valoarea în litere]), echivalentă cu .........[valoare] % din valoarea totală eligibilă a cheltuielilor efectuate de liderul de parteneriat;

- AM POR acordă o finanţare nerambursabilă în sumă maximă de \_\_\_\_\_\_ lei (\_\_\_\_\_[valoarea în litere]), echivalentă cu .........[valoare] % din valoarea totală eligibilă a cheltuielilor efectuate de partenerul ... ; *(dacă sunt mai mulţi parteneri în proiect, prevederea se va multiplica).*

* + 1. În cazul în care valoarea totală a Proiectului creşte faţă de valoarea convenită prin prezentul Ordin de Finanţare, diferenţa astfel rezultată va fi suportată în întregime de liderul de parteneriat şi/sau de partener, după caz, în funcţie de activităţile proprii care au determinat creşterea valorii totale peste cea convenită prin prezentul Ordin.
    2. Finanțarea va fi acordată, în baza cererilor de pre-finanțare/rambursare/plată, elaborate în conformitate cu anexele corespunzătoare, respectiv Anexa IV (patru) - Graficul de prefinanţare/rambursare/plată a cheltuielilor la Ordin şi se va regulariza până la cererea de rambursare finală, cu încadrarea în suma prevăzută la alin. (2), dacă este cazul.
    3. În cazul în care, valoarea totală autorizată este mai mică decât valoarea prevăzută în coloana [2 (doi)/5 (cinci) după caz – proiect negenerator/generator de venituri nete] din tabelul de mai sus, finanțarea nerambursabilă prevăzută la alin. (2) se va reduce corespunzător, cu respectarea intensităţii intervenţiei corespunzătoare fiecărei activităţi/subactivităţi din cererea de finanţare.

1. Eligibilitatea cheltuielilor
   * 1. Cheltuielile sunt considerate eligibile dacă sunt în conformitate cu:
        + Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020;
        + Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;
        + Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006;
        + Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012,
        + Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, cu modificările și completările ulterioare;
        + Ordinul nr. .../2018 pentru aprobarea Ghidului specific apelului de proiecte nr. *POR/2018/4/4.1/3/proiecte în parteneriat* din cadrul Programului Operaţional Regional 2014-2020, cu modificările și completările ulterioare.
        + Instrucțiunile AMPOR pentru Ordinele de Finanțare semnate, după data publicării acestora, dacă este cazul;
     2. Cheltuielile aferente prezentului Proiect sunt eligibile cu condiţia ca acestea să fie cuprinse în *Anexa II – Cererea de finanţare* la prezentul Ordin de finanțare şi să fie efectuate în conformitate cu termenii şi condiţiile prezentului Ordin de finanțare și ale legislației naționale și comunitare în vigoare.
     3. Nedetectarea de către OI/AM a neconformităților cu ocazia emiterii Ordinului de Finanţare, a ordinelor de modificare/completare a Ordinului de Finanţare și respectiv a notificărilor efectuate de către beneficiar, nu împietează asupra dreptului AMPOR de a declara ulterior neeligibile cheltuielile efectuate cu nerespectarea prevederilor legale în vigoare și/sau de a aplica corecţii financiare/reduceri procentuale, ca urmare a verificării cererilor de rambursare/plată.
2. Acordarea și recuperarea prefinanțării
   * 1. Partenerul are dreptul de a primi pre-finanțare în condițiile legislației în vigoare, conform Anexei V (cinci) - Acordarea și recuperarea pre-finanțării.
3. Rambursarea/plata cheltuielilor
   * 1. Rambursarea sau plata se va realiza de către AMPOR în conformitate cu Anexa VI (șase) - Condiții de rambursare şi plată a cheltuielilor, pe baza cererilor Beneficiarului înaintate la AM/OI.
     2. În termen de maximum 20 (douăzeci) de zile lucrătoare de la data depunerii de către Beneficiar a cererilor de rambursare/plată însoţite de documentele justificative prevăzute în Anexa VI (șase) - Condiții de rambursare şi plata a cheltuielilor, AMPOR va autoriza cheltuielile eligibile cuprinse în cererea de rambursare/plată. În cazul în care sunt necesare clarificări, termenul anterior menționat se întrerupe pe perioada clarificărilor, fără ca durata cumulată de întrerupere a acestora să poată depăși 10 (zece) zile lucrătoare.
     3. După autorizarea cheltuielilor, AMPOR va efectua plata în termen de 3 (trei) zile lucrătoare de la momentul în care AMPOR dispune de resurse în conturile sale și va informa Beneficiarul cu privire la plata aferentă cheltuielilor autorizate din cererea de rambursare/plată.
     4. Beneficiarul poate accesa mecanismul de decontare prin cereri de plată, în conformitate cu prevederile *Ordonanței de urgență a Guvernului 40/2015 privind gestionarea financiară a fondurilor europene pentru perioada de programare 2014-2020* și *Hotărârii Guvernului nr. 93/2016 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020*.
     5. AMPOR va efectua transferul fondurilor în limita disponibilităților, iar în cazul insuficienţei fondurilor, procesul de plată se va suspenda până când conturile AM sunt alimentate cu sumele aferente fondurilor necesare. În cazul suspendării procesului de plată, beneficiarul poate să solicite suspendarea sau prelungirea implementării proiectului, pentru aceeași perioadă, fără a se depăși perioada de finalizare a programului aferent.
     6. Dacă Beneficiarul nu transmite OI o cerere de rambursare finală în termen de maximum 60 (şaizeci) de zile calendaristice de la expirarea perioadei de implementare prevăzută la art. 2 alin. (2) din prezenta anexă, acesta este considerat decăzut din dreptul de a solicita această rambursare, de la data expirării termenului de 60 de zile, fără a fi necesară nicio notificare sau îndeplinirea oricăror altor formalităţi de către OI/ AM.
     7. În vederea rambursării/plăţii sumelor reprezentând TVA nerecuperabilă şi eligibilă, potrivit legislaţiei în vigoare şi a ghidului specific aplicabil, aferentă cheltuielilor eligibile, beneficiarii înregistraţi în scopuri de TVA au obligaţia depunerii, ca anexă a fiecărei cereri de rambursare/plată, a unei declaraţii pe propria răspundere privind nedeductibilitatea TVA aferentă cheltuielilor cuprinse în cererea de rambursare/plată, declarație certificată de organul fiscal competent din subordinea Agenţiei Naţionale de Administrare Fiscală.
     8. Acolo unde este cazul, sumele pentru acoperirea valorii TVA neeligibile aferente cheltuielilor eligibile vor fi acordate Beneficiarului, de către AMPOR, conform legislaţiei în vigoare şi ghidului specific aplicabil şi nu vor putea depăşi limita maximă prevăzută în tabelul de la [art. 3](#_ARTICOLUL_3_–), alin. (1) din prezenta Anexă.
4. Obligațiile părților

Drepturile și obligațiile Beneficiarului

Obligaţii generale ale Beneficiarului

* + 1. Drepturile și obligațiile Beneficiarului, prevăzute în cadrul prezentului Ordin de finanțare, revin atât liderului de parteneriat, cât şi partenerilor. Drepturile și obligațiile specifice doar partenerilor se regăsesc în Anexa XI (unsprezece) - Obligațiile specifice ale partenerilor.
    2. Responsabilitatea față de AMPOR pentru realizarea proiectului este atât a liderului de parteneriat, cât și a partenerilor pentru activitățile proprii ale fiecăruia în cadrul proiectului.
    3. Beneficiarul se angajează, irevocabil şi necondiţionat, să utilizeze finanţarea exclusiv cu respectarea termenilor şi condiţiilor Ordinului de finanţare.
    4. Beneficiarul are obligația de a respecta instrucțiunile și orice alte documente aplicabile emise de AM POR.

**Obligații privind asigurarea resurselor financiare necesare**

* + 1. Beneficiarul este obligat să includă în bugetul propriu sumele necesare finanţării activităţilor proprii ale Proiectului, inclusiv asigurarea co-finanţării şi a finanţării cheltuielilor neeligibile în vederea implementării Proiectului.
    2. Beneficiarul este obligat să plătească sumele necesare asigurării cofinanţării eligibile aferente activităţilor proprii şi a finanţării cheltuielilor neeligibile în vederea implementării Proiectului, ce îi revin conform art. 3 din prezenta anexă la Ordinul de Finanțare.
    3. Beneficiarul trebuie să ţină o evidenţă contabilă analitică a proiectului, utilizând conturi analitice distincte pentru reflectarea tuturor operaţiunilor referitoare la implementarea Proiectului, în conformitate cu dispoziţiile legale.
    4. Beneficiarul va deschide conturile de proiect în sistemul Trezoreriei Statului.

**Obligații privind implementarea Proiectului**

* + 1. Beneficiarul are obligația și responsabilitatea să asigure managementul şi implementarea Proiectului în concordanţă cu prevederile prezentului Ordin de finanţare, ale legislaţiei europene şi naţionale în vigoare, inclusiv prin asigurarea resurselor umane, materiale şi financiare necesare obținerii, în termenele stabilite prin prezentul Ordin de finanțare, a rezultatelor Proiectului.
    2. Beneficiarul va fi singurul răspunzător în faţa AMPOR pentru îndeplinirea obligaţiilor asumate prin Ordinul de finanțare, pentru implementarea Proiectului şi pentru realizarea activităților, a indicatorilor și obiectivelor acestuia, prevăzute în Anexa II (doi) *- Cererea de finanţare,* în conformitate cu responsabilităţile fiecărui membru din Acordul de parteneriat şi din Protocolul de Asociere privind realizarea în comun a unei achiziții publice ocazionale.
    3. Beneficiarul își asumă integral răspunderea pentru prejudiciile cauzate terților din culpa sa, pe durata Ordinului de finanţare. AM și OI vor fi degrevate de orice responsabilitate pentru prejudiciile cauzate terților de către Beneficiar, ca urmare a executării prezentului Ordin de Finanțare, cu excepția celor care pot fi direct imputabile acestora.
    4. Beneficiarul are obligația de a realiza toate activitățile prevăzute în *Anexa II - Cererea de finanțare* în perioada de implementare stabilită, precum şi în condițiile și termenele prevăzute de prezentul Ordin de finanţare, cu asigurarea conformităţii cu politicile Uniunii Europene şi naţionale privind achiziţiile publice, ajutorul de stat, egalitatea de şanse, dezvoltarea durabilă, informarea şi publicitatea.
    5. Beneficiarul are obligaţia întocmirii şi transmiterii cererilor de prefinanţare, rambursare și, după caz, a cererilor de plată, conform planificării din Anexa IV (patru) la prezentul Ordin şi de a pune la dispoziţia AM/OI documentele justificative ce însoţesc cererea de prefinanţare/rambursare/plată, spre a fi verificate de către AM/OI în vederea efectuării rambursării/plăţii, în conformitate cu prevederile Anexelor V și VI la prezentul Ordin de finanțare.
    6. Beneficiarul are obligaţia de a respecta Anexa IV (patru) - Graficul de prefinanțare/rambursare/ plată a cheltuielilor privind estimarea depunerii cererilor de prefinanţare, rambursare şi plată, precum și de actualizare a acestuia în funcție de sumele decontate.
    7. Beneficiarul are obligaţia de a întocmi şi transmite către OI, rapoarte de progres, trimestrial, conform Anexei IX (nouă) şi/sau ori de câte ori AM / OI solicită transmiterea aceasta, pe întreaga perioadă de valabilitate a contractului de finanțare, definită la art. 2 alin. 4 din prezenta anexă. De asemenea, beneficiarul va transmite la cererea AM/OI orice alte raportări/documente/informații, în formatul solicitat, pe perioada anterior menționată.
    8. Liderul parteneriatului este responsabil cu transmiterea cererilor de prefinanţare/rambursare/plată/ rapoartelor de progres/ altor documente și informații solicitate către OI/AM conform prevederilor prezentului Ordin de finanţare.
    9. Beneficiarul este obligat să realizeze toate măsurile de informare și comunicare în conformitate cu obligațiile asumate prin Anexa II și cu respectarea prevederilor din Anexa VIII (opt) la prezentul Ordin de finanțare.
    10. Cererile de prefinanţare/rambursare/ plată, rapoartele de progres, notificările, precum şi orice alt document oficial transmis AM/OI pentru implementarea Proiectului vor fi semnate de către reprezentantul legal al Liderului de parteneriat sau de către persoana împuternicită în acest sens, de către acesta, în conformitate cu prevederile legale în vigoare.
    11. Beneficiarul are obligația să adauge toate documentele și să completeze datele pentru care este răspunzător, actualizându-le corespunzător, ori de câte ori este cazul, în sistemul informatic MySMIS 2014+.
    12. În cazul unei defecțiuni a sistemului MySMIS 2014+ sau în caz de forță majoră Beneficiarul poate prezenta informațiile solicitate în format letric. De îndată ce imposibilitatea folosirii sistemului sau cazul de forță majoră încetează, Beneficiarul va adăuga documentele respective în MySMIS 2014+.
    13. Beneficiarul poate solicita în scris punctul de vedere al AM/OI, cu privire la aspectele survenite de natură să afecteze buna implementare a proiectului.
    14. Beneficiarul are obligaţia de a restitui AM/OI, orice sumă ce constituie plată nedatorată/sume necuvenite plătite în cadrul prezentului Ordin de finanţare, în termen de 5 zile lucrătoare de la data primirii notificării.
    15. Beneficiarul este obligat să informeze AM/OI despre orice situaţie care poate determina încetarea sau întârzierea executării Ordinului de Finanțare, în termen de maximum 5 (cinci) zile lucrătoare de la data luării la cunoştinţă despre o astfel de situaţie, urmând ca AM sa decidă cu privire la măsurile corespunzătoare.
    16. Beneficiarul are obligația de a informa AM/OI în termen de maximum 3 (trei) zile lucrătoare cu privire la următoarele aspecte, care nu vor face obiectul aprobării AM/OI:
* schimbarea denumirii, schimbarea adresei sediului membrilor parteneriatului;
* schimbarea contului special deschis pentru Proiect;
* înlocuirea reprezentantului legal;
  + 1. Beneficiarul îşi exprimă acordul cu privire la prelucrarea, stocarea şi arhivarea datelor obținute pe parcursul desfăşurării Ordinului de Finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării termenilor şi condiţiilor Ordinului şi a legislației naționale şi europene.
    2. Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obţinute în executarea sau ca urmare a executării acestui Ordin, cu excepţia cazurilor în care astfel de drepturi sunt preexistente Ordinului, vor fi proprietatea liderului de Proiect sau a partenerului/ partenerilor acestuia, conform celor prevăzute în Acordul de parteneriat inclus în Anexa II (doi) – Cererea de finanțare.
    3. În cazul în care, unul dintre Parteneri se retrage sau nu-şi îndeplineşte obligaţiile conform Acordului de parteneriat încheiat cu liderul de parteneriat, acesta este responsabil pentru toate sancțiunile prevăzute de contractul economic în baza căruia a fost efectuată achiziția mijloacelor de transport sau a echipamentelor, precum şi pentru toate consecinţele legale care decurg din neîndeplinirea indicatorilor prevăzuţi în ordinul de finanţare şi acordul de parteneriat, conform prevederilor OUG nr. 47/2018.

**Obligații privind achiziţiile în cadrul Proiectului**

* + 1. În scopul atribuirii Contractelor de achiziții publice necesare pentru implementarea Proiectului, care fac obiectul prezentului Ordin de finanțare, Beneficiarul are obligația de a respecta prevederile legislației naționale și comunitare aplicabile în domeniul achizițiilor publice (inclusiv pentru achiziţiile directe). Nerespectarea acestei obligații conduce la neeligibilitatea cheltuielilor efectuate și/sau aplicarea de reduceri procentuale, corecții financiare, conform legislației incidente.
    2. Liderul de parteneriat va organiza și va derula procedura de atribuire a contractului de achiziţie publică de furnizare de mijloace de transport public inclusiv stații/puncte de reîncărcare și alte echipamente specifice, cu respectarea tuturor reglementărilor legale în vigoare, în numele și pe seama partenerilor.
    3. Liderul de parteneriat are obligația lansării achiziției principale de mijloace de transport/echipamente în cadrul proiectului în termen de maximum 6 luni de la intrarea în vigoare a prezentului Ordin.
    4. Liderul de parteneriat transmite partenerului o copie a dosarului achiziţiei şi modelul de contract pentru încheierea și derularea acestuia, după comunicarea rezultatului procedurii si expirarea termenului prevazut la art. 8 din Legea 101/2016 actualizată.
    5. Partenerul va încheia contractul de achiziție publică cu ofertantul a cărui ofertă a fost stabilită ca fiind câștigătoare pentru activitățile proprii şi va transmite liderului de parteneriat în termen de 15 zile, copia contractului semnat în vederea transmiterii/publicării anunțului de atribuire.
    6. Partenerul va derula contractul de achiziție publică conform prevederilor documentației de atribuire și a clauzelor acestuia.
    7. Partenerul va desemna, prin dispoziţie a reprezentantului legal al UAT, o comisie de recepție a mijloacelor de transport public și a echipamentelor, care va realiza recepția mijloacelor de transport și a echipamentelor achiziționate și va semna Procesul Verbal de Recepție cantitativă şi calitativă a bunurilor.
    8. Partenerul informează Liderul de parteneriat cu privire la finalizarea livrării produselor, în termen de 10 zile de la acest eveniment, respectiv cu privire la data expirării perioadei de garanție tehnică produselor, în termen de 10 zile de la data expirării acestei perioadei, în vederea respectării obligației privind întocmirea și publicarea documentului constatator.
    9. Liderul de parteneriat are obligația de a adăuga dosarul achiziției publice în MySMIS 2014+, în termen de maxim 10 zile lucrătoare de la data încheierii contractului de achiziție publică.
    10. Beneficiarul are obligația de a notifica OI/AM, în termen de maximum 10 zile lucrătoare de la finalizarea contractului/contractelor de achiziție publică aferente proiectului, cu privire la suma cu care s-a finalizat implementarea respectivului contract/ respectivelor contracte în vederea dezangajării fondurilor în conformitate cu prevederile prezentului Ordin de finanțare.

**Implementarea proiectelor generatoare de venituri nete (dacă este cazul)**

* + 1. (dacă este cazul) În cazul proiectelor generatoare de venituri nete, beneficiarul are obligația informării anuale, pe perioadele menționate la art. 6, asupra veniturilor nete generate de proiect.
    2. Valoarea veniturilor nete generate de Proiect până la finalizarea perioadei de 3 ani de la efectuarea plății finale sau la finalizarea perioadei de valabilitate a Ordinului prevăzută la art. 2 alin. (4) din prezenta anexă, oricare dintre aceste date este mai apropiată, va fi dedusă din valoarea totală eligibilă a Proiectului/recuperată, dacă veniturile nete generate nu au putut fi estimate în mod obietiv și/sau nu au putut fi estimate la data depunerii Cererii de finanţare şi/sau au fost declarate ulterior de către Beneficiar sau constatate de către una dintre instituţiile abilitate conform legii.
    3. Prevederile alin. (1) nu se aplică proiectelor a căror valoare totală eligibilă înainte de estimarea sau identificarea veniturilor nete generate de proiect este de până la echivalentul în lei a 1.000.000 euro, valoare calculată la momentul intrării în vigoare a Ordinului de finanțare, la cursul Inforeuro din luna respectivă.
    4. Pentru proiectele a căror valoare totală eligibilă înainte de estimarea sau identificarea veniturilor nete generate de proiect este cuprinsă între echivalentul în lei a 100.000 euro și 1.000.000 euro, valori calculate la momentul intrării în vigoare a Ordinului de finanțare, la cursul Inforeuro din luna respectivă, care generează venituri nete în cursul implementării, valoarea finanțării nerambursabile se reduce cu veniturile nete care nu sunt luate în calcul în momentul emiterii prezentului Ordin și care sunt generate în mod direct numai în cursul implementării acestuia, cel târziu în momentul prezentării de către Beneficiar a cererii finale de plată.

**Obligaţii privind asigurarea perenităţii investiţiei**

* + 1. Partenerul are obligaţia de a menține investiția realizată din contribuția din fonduri europene structurale şi de investiţii (FESI) pe o perioadă de cinci ani (după caz) de la data efectuării plății finale în cadrul proiectului.
    2. Partenerul se obligă să nu înstrăineze bunurile achiziţionate în cadrul Proiectului până la finalul perioadei de durabilitate prevăzută la art. 2, alin. (5) din prezenta anexă, dar poate ipoteca/gaja bunurile, fie ele mobile sau imobile finanţate prin prezentul Ordin de finanțare, cel mult până la valoarea totală a activităţilor proprii ale proiectului, cu respectarea prevederilor legale în vigoare, astfel:
       - în perioada de implementare a activităților efectuate după semnarea Ordinului de finanțare, exclusiv în scopul realizării proiectului;
       - în perioada de durabilitate a proiectului, aşa cum aceasta este prevăzută la articolul 2, alin. (5) din prezenta anexă , după caz, exclusiv pentru asigurarea sustenabilităţii investiţiei.
    3. În cazul în care se aplică prevederile alin. (43) ale prezentului articol, în scopul obţinerii unui credit, Beneficiarul are obligaţia de a utiliza exclusiv contul creditului (sau contul ataşat al creditului) pentru plata contractelor de servicii, furnizare, execuţie de lucrări necesare pentru implementarea activităţilor proprii ale proiectului.
    4. În cazul nerespectării obligaţiilor prevăzute la alin. (44), interesele AM se prezumă a fi vătămate din cauza îngreunării unei eventuale executări silite, Beneficiarul datorând AM daune interese cu titlu de clauză penală în cuantum egal cu valoarea finanțării nerambursabile acordate, la care se adaugă dobânda legală aferentă.
    5. Partenerul are obligaţia de a nu întreprinde nicio acţiune de natură a afecta condițiile de exploatare a bunurilor aferente proiectului până la finalizarea perioadei de durabilitate prevăzută la art. 2, alin. (5) din prezenta anexă.
    6. În perioada de durabilitate a Ordinului prevăzută la art. 2 alin. (5) din prezenta anexă, partenerul are obligaţia de a nu înceta sau delocaliza activitatea în afara regiunii de dezvoltare în cadrul căreia a fost prevăzută inițial implementarea proiectului, sau de a nu realiza o modificare a proprietății asupra bunurilor achiziţionate care ar da un avantaj nejustificat unui terţ, sau de a nu realiza o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acestei operaţiuni.
    7. În cazul nerespectării prevederilor alin. 47 al prezentului articol, recuperarea sumelor plătite în mod necuvenit se va efectua în condiţiile art. 71 din cadrul *Regulamentului (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului.*
    8. Partenerul are obligaţia să ia măsuri pentru obţinerea tuturor avizelor/autorizaţiilor/licenţelor etc. necesare pentru realizarea activităţilor prevăzute în cadrul prezentului Ordin de finanţare, precum şi pentru desfăşurarea în condiţii legale a activităţii sale.
    9. Beneficiarul se angajează să implementeze toate măsurile necesare în vederea atingerii obiectivului/obiectivelor și rezultatelor proiectului și pentru asigurarea eficienței, eficacității, sustenabilității și impactului acestuia.

**Obligații privind monitorizarea, verificarea, controlul și auditul**

* + 1. Beneficiarul este obligat să furnizeze AM POR orice documente, date şi/sau informaţii solicitate în legătură cu implementarea Proiectului şi executarea prezentului Ordin de finanțare, în termenul şi condiţiile specificate în solicitare.
    2. Beneficiarul are obligația de a pune la dispoziția AM/OI sau oricărui alt organism abilitat de lege documentele și/sau informațiile necesare pentru verificarea modului de utilizare a finanțării nerambursabile, la cerere și în termen de maximum 5 (cinci) zile lucrătoare și să asigure condițiile pentru efectuarea verificărilor la fața locului.
    3. În vederea efectuării verificărilor prevăzute la alin. (52), Beneficiarul se angajează să acorde dreptul de acces la locurile și spațiile unde se implementează Proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a Proiectului, atât pe suport hârtie, cât și în format electronic. Documentele trebuie sa fie ușor accesibile și arhivate astfel încât, să permită verificarea lor. Beneficiarul este obligat să informeze organismele și autoritățile menționate la alin. (52) cu privire la locul arhivării documentelor, în termen de 3 (trei) zile de la transmiterea solicitării de către AM/OI/organism abilitat și de a asigura accesul neîngrădit al acestora la documentație în locul respectiv.
    4. Partenerul se va asigura că în Ordinele/acordurile încheiate cu terțe părți (cum ar fi cu operatorul de transport public) se prevede obligația acestora de a asigura disponibilitatea informațiilor și documentelor referitoare la proiect cu ocazia misiunilor de control desfășurate de AM/OI sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.
    5. În cazul în care se realizează verificări la faţa locului, Beneficiarul este obligat să participe și să invite persoanele care sunt implicate în implementarea proiectului și care pot furniza informațiile și documentele necesare verificărilor, conform solicitărilor AM/OI.
    6. În cazul nerespectării prevederilor alin. (52), Beneficiarul este obligat să restituie suma aferentă documentelor lipsă, rambursată în cadrul Proiectului, reprezentând asistența financiară nerambursabilă, iar în cazul nerespectării prevederilor alin. (53) Beneficiarul este obligat să restituie întreaga sumă rambursată aferentă proiectului, inclusiv dobânzile/penalizările aferente.
    7. Beneficiarul are obligaţia de a realiza, la termenele specificate, toate măsurile incluse în planurile de acţiune pentru implementarea recomandărilor rezultate ca urmare a misiunilor de audit ale Comisiei Europene şi/sau ale Autorităţii de Audit de pe lângă Curtea de Conturi a României, astfel cum aceste planuri de acţiune sunt agreate cu OI/AM.

**Obligații privind evaluarea**

* + 1. Beneficiarul îşi asumă obligaţia de a furniza OI şi AM, Comisiei Europene şi/sau agenţilor lor autorizaţi, orice document sau informaţie, în termenul indicat, inclusiv în vederea realizării evaluării Programului Operaţional Regional şi/sau a Proiectului implementat. Cu acordul AM, rezultatul evaluării poate fi pus la dispoziţia Beneficiarului.

**Obligații privind păstrarea documentelor**

* + 1. Beneficiarul are obligaţia îndosarierii și păstrării tuturor documentelor proiectului în original, inclusiv documentele contabile, privind activităţile şi cheltuielile eligibile în vederea asigurării unei piste de audit adecvate, în conformitate cu legislația europeană şi naţională. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima. Liderul de parteneriat păstrează dosarul achiziției publice, întocmit de acesta.
    2. Beneficiarul are obligația de a asigura arhivarea electronică a documentației aferente Proiectului.

Drepturile și obligațiile AM

* + 1. AM are următoarele drepturi și obligații în implementarea prezentului Ordin de finanțare:
       - AM POR are dreptul să efectueze monitorizarea, verificarea, controlul și evaluarea Proiectului, pe toată perioada de implementare a acestuia, precum şi pentru o perioada de 5(cinci) ani de la data finalizării perioadei de implementare a Proiectului.
       - AM informează Beneficiarul cu privire la rapoartele, concluziile şi recomandările formulate de către Comisia Europeană care au impact asupra Proiectului, obiect al prezentului Ordin de finanțare.
       - AM are dreptul de a delega OI atribuțiile/drepturile sale în executarea prevederilor prezentului Ordin de finanțare.
       - AM are obligaţia de a informa Beneficiarul, în timp util, cu privire la orice decizie luată care poate afecta implementarea Proiectului.
       - AM are obligaţia de a sprijini Beneficiarul, prin furnizarea informaţiilor sau clarificărilor pe care acesta le consideră necesare pentru implementarea Proiectului, direct sau prin intermediul OI.
       - În cazul în care OI solicită opinia AM pentru formularea unui răspuns, acesta se va transmite OI în termen de maximum 10 (zece) zile lucrătoare de la primirea solicitării.
       - AM are dreptul de a monitoriza din punct de vedere tehnic şi financiar implementarea proiectului în vederea asigurării îndeplinirii obiectivelor proiectului și prevenirii neregulilor.
       - AM are dreptul de a verifica legalitatea și realitatea tuturor activităţilor aferente implementării proiectului care face obiectul prezentului Ordin de finanţare.
       - AM POR are dreptul să solicite Beneficiarului rapoarte de progres trimestriale și/sau semestriale, sau de câte ori se impune, precum şi orice alt document privind implementarea Proiectului.
       - AM are obligația de a procesa cererile de pre-finanțare, cererile de rambursare și cererile de plată în conformitate cu Anexele V (cinci) - ”Acordarea și recuperarea prefinanțării” și VI (şase) - ”Condiții de rambursare și plată a cheltuielilor”.
       - AM va efectua transferul prefinanţării, rambursării și plata cheltuielilor în condiţiile şi cu respectarea termenelor menţionate în cadrul prezentului Ordin, după verificarea şi avizarea documentelor transmise de către OI.
       - În situația în care, în urma constatării unor indicii de fraudă sau tentativă la fraudă, organul de urmărire penală transmite cazul spre soluționare instanțelor de judecată, devin incidente prevederile art. 8 din OUG nr. 66/2011.
       - AM are dreptul de a decide revocarea prezentului Ordin, fără îndeplinirea altor formalități, în cazul neîndeplinirii de către Beneficiar a obligațiilor prezentului Ordin.
       - *(dacă este cazul)* Pentru proiectele generatoare de venituri nete, AM are obligația monitorizării anuale a veniturilor nete generate de proiect, și de a deduce/recupera din finanțarea nerambursabilă acordată, valoarea veniturilor nete ne-estimate sau cele care depășesc estimarea prevăzută de Beneficiar în conformitate cu prevederile din tabelul de la art 3, alin. (1) din prezenta anexă.
       - În termen de maximum 10 zile lucrătoare de la primirea notificării de la OI/Beneficiar, AM poate dezangaja, prin notificare unilaterală, fondurile rămase neutilizate ca urmarea a finalizării implementării contractului/ contractelor de achiziție din cadrul prezentului Proiect.
       - AM va informa Beneficiarul/OI despre data închiderii oficiale/parţiale a Programului prin intermediul mijloacelor publice de informare.
       - AM are dreptul de a utiliza datele despre beneficiari, disponibile în baze de date externe în scopul identificării și calculării indicatorilor de risc.
       - AM are dreptul de a face reduceri din finanțarea nerambursabilă în situaţia în care constată neîndeplinirea/îndeplinirea parţială a obiectivelor, susținute prin atingerea indicatorilor asociați proiectului, cu respectarea principiului proporționalității.
       - Beneficiarul este de acord ca AM să folosească gratuit și după cum consideră necesar și, în special, să stocheze, să modifice, să traducă, să afișeze, să reproducă prin orice procedură tehnică, să publice sau să comunice pe orice suport toate documentele care derivă din proiect indiferent de forma lor, fără ca prin aceasta să încalce drepturile de proprietate industrială și intelectuală existente.

1. Cesiunea și contractarea
   * 1. În cazul externalizării/contractării unor activităţi din cadrul proiectului, responsabilitatea pentru implementarea acelor activități revine Beneficiarului, în conformitate cu dispoziţiile legale.
     2. Prezentul Ordin, precum şi toate drepturile şi obligaţiile decurgând din implementarea acestuia nu pot face obiectul cesiunii totale sau parțiale, novației, subrogației sau a oricărui alt mecanism de transmisiune şi/sau transformare a obligaţiilor şi drepturilor.
2. Modificarea și completarea Ordinului de finanțare
   * 1. AM are dreptul, pe durata îndeplinirii prezentului Ordin de finanțare, de a modifica Ordinul de finanțare și anexele sale, din proprie inițiativă și/sau la solicitarea beneficiarului/OI, prin ordin de modificare/completare.
     2. Ordinul de modificare/completare nu poate avea caracter retroactiv și nu poate avea scopul sau efectul de a produce schimbări în Ordin şi anexele la acesta, care ar putea aduce atingere condițiilor inițiale de acordare a finanțării.
     3. Ordinele de modificare/completare intră în vigoare la data semnării de către reprezentantul legal, cu excepția cazurilor în care se confirmă modificări intervenite în legislația națională și/sau comunitară relevantă, situație în care, modificarea respectivă intră în vigoare de la data menționată în actul normativ corespunzător.
     4. Prelungirea perioadei de implementare a proiectului nu se poate realiza în nici un caz după expirarea acesteia.
     5. Orice modificare a Ordinului de finanțare nu poate în nici un caz conduce la creşterea valorii finanţării nerambursabile şi/sau a procentului pe care aceasta îl reprezintă din valoarea totală eligibilă a Proiectului specificată la art. 3, alin. (2) din prezenta anexă.
     6. Modificarea valorii totale a proiectului se va putea realiza exclusiv din contribuţia proprie, prin majorarea valorii neeligibile a Proiectului. Beneficiarul este obligat să transmită, împreună cu cererea de modificare a Ordinului, şi documente din care să reiasă angajamentul acestuia că va asigura, din resurse proprii, fondurile suplimentare necesare, precum şi disponibilitatea acestor fonduri.
     7. În cazul în care, pe perioada de implementare a Proiectului, se înregistrează economii constând în diferențe între valoarea estimată a procedurilor de achiziție și valoarea atribuită, acestea se pot utiliza în scopul implementării Proiectului, cu acordul prealabil al AM, și fără a afecta obiectivul Proiectului, cu respectarea Condițiilor generale și specifice.
     8. În cazul în care, propunerea de modificare/completare a Ordinului de finanțare este inițiată de către Beneficiar, acesta are obligația de a transmite solicitarea, inclusiv documentele justificative, către OI, cu cel puțin 20 (douăzeci) de zile lucrătoare înainte de termenul de la care modificarea/completarea se intenționează să intre în vigoare. Beneficiarul va transmite, de asemenea, odată cu solicitarea de modificare, toate documentele justificative necesare.
     9. În completarea alin. (8), OI va transmite către AM propunerea Beneficiarului de modificare a Ordinului de finanțare cu cel puţin 10 (zece) zile lucrătoare înainte de termenul la care este intenţionată a intra în vigoare, cu excepţia circumstanţelor acceptate de AM cu privire la notificări.

Prin excepție de la prevederile alin. (1), AM are dreptul de a modifica prin notificare următoarele anexe: V (cinci) – Acordarea și recuperarea prefinanțării, VI (șase) – Condiții de rambursare și plată a cheltuielilor, VIII (opt) – Măsuri de informare şi publicitate, IX (nouă) – Monitorizarea și raportarea, X (zece) – Formulare și alte documente relevante.

* + 1. În cazuri temeinic justificate, determinate în principal de modificarea cadrului normativ aplicabil ordinelor de finanțare sau pentru punerea în aplicare a prevederilor relevante în implementarea proiectelor/pe perioada de valabilitate a ordinelor, AM poate modifica Ordinul de finanțare, cu respectarea principiilor și regulilor Programului.
    2. Prin excepție de la prevederile alin. (1), anexele la Ordinul de finanțare pot fi modificate prin notificare adresată de Beneficiar către AM/OI, în următoarele situații:

a)modificări intervenite în bugetul estimat al proiectului, în limita a 10% între capitole bugetare (categorii bugetare) stabilită de AM/OI, cu condiția încadrării în limitele maxime prevăzute în ghidul solicitantului, după caz, prin respectarea tratamentului egal la nivelul Programului Operațional, având în vedere că acele capitole bugetare implicate în modificare trebuie să respecte limitele mai sus menționate, cu justificarea motivelor care au condus la aceasta;

b)modificări intervenite în bugetul estimat al proiectului, în cadrul aceluiași capitol bugetar/categorie bugetară, între tipurile de cheltuieli;

c)înlocuirea sau introducerea de membri noi în echipa de implementare a Proiectului, acolo unde este cazul;

d)modificarea graficului de activităţi fără să depășească perioada de implementare a proiectului;

e)modificarea graficului de prefinanţare/rambursare/plată a cheltuielilor eligibile;

f) alte situații de modificare a Proiectului, cu condiția să nu afecteze scopul principal al acestuia, doar în condițiile prevăzute de prezentul Ordin, conform prevederilor de la alin. (13), (15) şi (16).

* + 1. În cazul în care Beneficiarul realizează modificări asupra bugetului Proiectului prin notificare, acesta este obligat să transmită la OI, spre avizare, bugetul astfel modificat, cu cel puţin 10 (zece) zile lucrătoare înainte de data la care modificarea respectivă este intenţionată a intra în vigoare. Modificările de buget devin aplicabile numai după avizarea acestora de către OI. OI are obligaţia de a informa AM despre aceste modificări în termen de maximum 5 (cinci) zile lucrătoare de la avizare, sub sancţiunea inopozabilităţii faţă de AM a acestor modificări.
    2. Prin excepţie de la prevederile alin. (1), Beneficiarul poate efectua, prin notificare, modificări asupra Anexei II (doi) – Cererea de finanţare, punctele referitoare la Activităţile proiectului şi Calendarul activităţilor, atunci când aceste modificări vizează exclusiv planificarea în timp a acestora precum şi punctul referitor la Achiziţiile derulate în cadrul Proiectului, atunci când vizează exclusiv planificarea în timp a achiziţiilor, schimbarea tipului de procedură, cumularea mai multor achiziţii într-o singură procedură, separarea unei achiziţii în mai multe proceduri (cu respectarea prevederilor legislației în vigoare), cu condiţia ca aceste modificări să nu afecteze bugetul proiectului, perioada de implementare şi să respecte prevederile legale în vigoare. Modificările prevăzute în prezentul alin. vor fi aduse la cunoştinţa OI şi AM, în termen de maximum 5 (cinci) zile lucrătoare de la intrarea în vigoarea a modificărilor, sub sancţiunea inopozabilităţii acestora faţă de AM.
    3. Prin excepţie de la alin. (13), Beneficiarul poate actualiza, prin notificare, anexa IV (patru)–Graficul de prefinanțare/rambursare/plată a cheltuielilor în funcție de cererile de plată/rambursare decontate de AM în termen de maxim de 10 (zece) zile lucrătoare de la efectuarea plății deAM.
    4. Prin excepţie de la prevederile alin. (1), Beneficiarul poate efectua, prin notificare, modificări asupra Anexei II (doi) - Cererea de finanţare, în scopul actualizării caracteristicilor tehnice pentru echipamentele şi dotările ce urmează a fi achiziţionate, având în vedere progresul tehnologic înregistrat de la momentul scrierii cererii de finanţare şi până în momentul lansării procedurii de achiziţie, cu condiţia ca aceste modificări să nu afecteze bugetul proiectului, indicatorii, valoarea achiziţiei, perioada de implementare şi să respecte prevederile legale în vigoare.
    5. Prin excepţie de la prevederile alin. (1), Beneficiarul este obligat să notifice AM /OI în scris şi fără întârziere, orice modificare apărută în legătură cu datele sale de identificare sau ale reprezentanţilor săi, precum şi orice informaţie ce poate fi relevantă în relaţia sa cu AM, orice astfel de modificare/informaţie fiind opozabilă AM doar de la data primirii informării de către AM. Aceste informaţii se pot referi, dar fără a se limita la, orice imprejurare de natură economică sau juridică, act sau fapt care ar modifica starea de drept sau de fapt existentă la momentul emiterii Ordinului de finanţare; iminenţa oricărui caz de neîndeplinire sau culpă, etc.
    6. Nedetectarea de către OI/AM a erorilor privind procesul de atribuire a contractelor de achiziţii necesare pentru implementarea Proiectului, cu ocazia primirii notificărilor prevăzute la prezentul art., nu afectează dreptul OI/AM de a declara neeligibile cheltuielile efectuate cu nerespectarea legislaţiei în vigoare, sau de a aplica corecţii financiare ca urmare a verificării cererilor de rambursare/plată.
    7. Prin excepţie de la prevederile alin. (1), în termen de maximum 10 zile lucrătoare de la primirea notificării de la OI/Beneficiar, AM dezangajează, prin notificarea unilaterală, fondurile rămase neutilizate ca urmare a finalizării contractului/contractelor de achiziție din cadrul prezentului Proiect.
    8. Ordinul poate fi suspendat de către AM POR, prin comunicarea unei notificări în termen de 5 zile de la intervenirea situației, după cum urmează:
* în cazul insuficienței fondurilor, la solicitarea beneficiarului,;
* în cazul incidenței articolului 8 din OUG 66/2011;
* în caz de forță majoră, din proprie inițiativă sau la solicitarea beneficiarului;
  + 1. În completarea alin. (20), AM comunică Beneficiarului în termen de maximum 5 zile lucrătoare de la luarea deciziei asupra suspendării prezentului Ordin.

1. Conflictul de interese
   * 1. Prin conflict de interese se înțelege orice situație definită ca atare în legislația națională și comunitară.
     2. Părțile se obligă să ia toate măsurile pentru respectarea regulilor pentru evitarea conflictului de interese, conform capitolului 2, secțiunea 2, din OUG nr. 66/2011.
     3. Părțile au obligația de a urmări respectarea prevederilor Legii nr. 161/2003, în materia conflictului de interese.
     4. Părţile se obligă să întreprindă toate diligenţele necesare pentru a evita orice conflict de interese şi să se informeze reciproc, în termen de maximum 5 (cinci) zile calendaristice de la luarea la cunoştinţă, în legătură cu orice situaţie care dă naştere sau este posibil să dea naştere unui astfel de conflict. Orice conflict de interese care apare în decursul executării Ordinului trebuie notificat fără întârziere către AM. AM îşi rezervă dreptul de a verifica aceste situaţii şi de a lua măsurile necesare, dacă este cazul.
     5. Beneficiarii care au calitatea de autoritate contractantă au obligația de a respecta aplicarea prevederilor referitoare la conflictele de interese conform prevederilor legale în materia achizițiilor.
     6. La solicitarea, pentru prima dată, într-o cerere de rambursare/plată, a cheltuielilor aferente unui contract de achiziţie, Beneficiarul va depune o declaraţie pe proprie răspundere a reprezentantului legal al Beneficiarului din care să rezulte că nu se află într-o situaţie de conflict de interese.
2. Nereguli și recuperarea finanţării
   * 1. Termenul ”neregulă” are înţelesul dat în *Regulamentul (UE) nr. 1303/2013 al Parlamentului European si al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului.*
     2. Părțile se obligă să ia toate măsurile pentru prevenirea, constatarea și sancționarea neregulilor în conformitate cu OUG nr. 66/2011.
     3. Pentru neregulile identificate în cadrul Proiectului, notificările și titlurile de creanță se emit pe numele liderului de parteneriat/partenerului care a efectuat cheltuielile afectate de nereguli conform Acordului de parteneriat anexat la Anexa II (doi) – Cererea de finanțare.
     4. Liderul de parteneriat este responsabil pentru neregulile identificate în cadrul Proiectului, aferente fie derulării procedurii de achiziție a mijloacelor de transport și a echipamentelor, de care acesta este responsabil conform Protocolului de asociere încheiat în vederea derulării achiziției publice, fie a procedurilor aferente contractelor economice derulate de acesta ca autoritate contractantă, dacă este cazul, conform notificărilor și titlurilor de creanță emise pe numele său de către Autoritatea de management.
     5. OI/AM va procesa cererile de prefinanţare/rambursare/plată cu respectarea prevederilor legale în vigoare sau a oricăror acte normative de modificare, completare sau înlocuire a acestora.
     6. Dacă în procesul de verificare a cererilor de rambursare/plată AM/OI identifică abateri de la aplicarea prevederilor legislaţiei naţionale şi europene în domeniul achiziţiilor publice, înainte de efectuarea plăţii, AM/OI aplică reduceri procentuale/corecții financiare/ declară cheltuieli neeligibile din sumele solicitate la plată de către Beneficiar, în condiţiile legii care reglementează sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora.
     7. AMPOR are dreptul de a exclude de la rambursare/plată orice cheltuială neeligibilă.
     8. Pentru recuperarea sumelor virate în baza cererilor de plată și nejustificate prin cereri de rambursare sau a sumelor ce reprezintă cheltuieli ne-eligibile, Beneficiarul/liderul de parteneriat/partenerii vor fi notificați de către AM/OI cu privire la obligația restituirii acestora in termen de 5 zile de la primirea notificării. În situația nerestituirii respectivelor sume în termenul anterior menționat, recuperarea sumelor se realizează în conformitate cu prevederile legale în vigoare.
     9. În cazul sesizării unei suspiciuni de neregulă/fraudă în perioada de valabilitate a Ordinului, OI/AM va emite, în scris, formularul de alertă de nereguli/fraudă.
     10. Pe perioada efectuării verificărilor de către structura de control din cadrul AM, în cazul în care nu pot fi aplicate măsuri tranzitorii în conformitate cu prevederile legale în vigoare, AM/OI suspendă procesarea cererilor de rambursare și returnează cererile de plată până la finalizarea verificărilor în cauză.
     11. În cazul suspendării, AM notifică Beneficiarul cu privire la decizia luată, la perioada şi motivele suspendării.
     12. În situaţia în care, la plata cererii finale de rambursare, prefinanţarea nu a fost recuperată, AM va notifica Beneficiarul cu privire la suma datorată rămasă de restituit de către acesta.
     13. În termen de 5 (cinci) zile de la data primirii de către Beneficiar a notificării menţionate alin. (12) al prezentului articol, acesta este obligat să restituie suma datorată, precum şi, dacă este cazul, comisioanele de transfer bancar, plătite de AM, aferente sumelor respective, în contul indicat în notificare.
     14. Comisioanele bancare ocazionate de rambursarea sumelor datorate AM cad în sarcina exclusivă a Beneficiarului.
3. Monitorizarea
   * 1. Monitorizarea Ordinului de finanțare este realizată de către AM/OI în conformitate cu prevederile Anexei IX - Monitorizarea și raportarea.
4. Cazul fortuit
   * 1. Cazul fortuit nu este exonerator de răspundere în baza prezentului Ordin de finanţare.
5. Forță majoră
   * 1. Prin forță majoră se înțelege orice eveniment extern, imprevizibil, absolut invincibil şi inevitabil, intervenit după data semnării Ordinului, care împiedică executarea în tot sau în parte a Ordinului și care exonerează de răspundere partea care o invocă.
     2. Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo.
     3. Partea care invocă forța majoră are obligația de a notifica celeilalte părți cazul de forță majoră, în termen de 5 (cinci) zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 (cincisprezece) zile de la data comunicării acestuia. De asemenea, are obligația de a comunica data încetării situației de forță majoră, în termen de 5 (cinci) zile.
     4. Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.
     5. Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.
     6. Executarea Ordinului va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.
     7. În cazul în care forța majoră și/sau efectele acesteia obligă la suspendarea executării prezentului Ordin pe o perioadă mai mare de 3 (trei) luni, părțile se vor întâlni într-un termen de cel mult 10 (zece) zile de la expirarea acestei perioade, pentru a conveni asupra modului de continuare, modificare sau încetare a Ordinului de Finanțare.
6. Încetarea Ordinului de finanțare
   * 1. În cazul nerespectării de către Beneficiar a prevederilor prezentului Ordin de finanțare, AM poate decide revocarea unilaterală a Ordinului de finanţare, decizia AM comunicându-se Beneficiarului printr-o notificare scrisă. În această situaţie, Beneficiarul are obligaţia restituirii în întregime a sumelor deja primite în cadrul Proiectului, în condiţiile prevăzute prin prezentul Ordin de finanţare.
     2. AM poate revoca Ordinului de finanțare, inclusiv la solicitarea Beneficiarului, cu recuperarea proporțională a finanțării acordate, dacă este cazul.
     3. AM va revoca Ordinul de finanțare, fără punerea în întârziere şi fără nici o altă formalitate, dacă se constată că, până la finalizarea perioadei de durabilitate prevăzută la art. 2 alin. (5) din prezenta anexă, Beneficiarul constituie ipotecă asupra bunurilor finanţate în cadrul prezentului Proiect, fără respectarea prevederilor prezentului Ordin de finanţare. Sumele rambursate aferente bunurilor în cauză se vor recupera cu respectarea prevederilor Ordinului de finanţare.
     4. AM poate revoca Ordinul de finanţare, decizia AM comunicându-se Beneficiarului printr-o notificare scrisă, dacă se constată încălcarea prevederilor art. 7 alin. (6), (42), (43), (46), (47), (52), (53) și (59) din prezenta anexă. În această situaţie, Beneficiarul are obligaţia restituirii în întregime a sumelor deja primite în cadrul Proiectului, în condiţiile prevăzute prin prezentul Ordin de finanţare.
     5. AM/OI poate decide revocarea prezentului Ordin fără îndeplinirea altor formalități, cu recuperarea integrală a sumelor plătite, în următoarele cazuri:
        + În situația în care, ulterior emiterii prezentului Ordin, se constată că Beneficiarul/Partenerii/Proiectul nu au îndeplinit condițiile de eligibilitate la data depunerii cererii de finanțare;
        + Dacă se constată faptul că Proiectul face obiectul unei alte finanţări din fonduri publice naţionale sau europene sau faptul că a mai beneficiat de finanţare din alte programe naţionale sau europene, pentru aceleași costuri în ultimii 5 ani, după caz.
     6. Beneficiarul are obligația lansării achiziției principale de mijloace de transport/echipamente în cadrul proiectului în termen de maximum 6 luni de la intrarea în vigoare a prezentului Ordin. OI va transmite o informare la AM privind neîndeplinirea obligațiilor prevăzute de prezentul alin., în termen de 5 (cinci) zile lucrătoare de la expirarea termenului de 6 luni. AM poate dispune, în cazuri justificate, revocarea şi recuperarea sumelor plătite, în termen de 15 zile lucrătoare de la data primirii informării de la OI.
     7. În situaţia în care Beneficiarul nu transmite la OI nicio cerere de rambursare în termen de maximum 12 luni de la data intrării în vigoare a prezentului Ordin de finanțare, OI poate propune AM revocarea acestuia. Revocarea poate fi propusă şi în cazul nedepunerii, conform graficului de depunere a cererilor de prefinanțare/rambursare/plată, a două cereri consecutive, fără a se depune în acest timp vreo modificare a graficului.
     8. Beneficiarul trebuie să cunoască faptul că, dacă până la finalizarea perioadei de durabilitate, definită conform art. 2, alin. (5) din prezenta anexă, intervin modificări de natură să afecteze obiectivul Proiectului sau modificări care afectează condiţiile de eligibilitate prevăzute pentru obţinerea finanţării, proiectul poate fi declarat neeligibil, caz în care finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională/europeană şi prevederile prezentului ordin.
     9. Beneficiarul are obligaţia de a informa OI/AM în termen de 15 (cincisprezece) zile calendaristice de la data apariţiei oricărei situaţii care determină sau poate determina neeligibilitatea Proiectului, AM putând să decidă asupra suspendării sau revocării Ordinului de finanţare.
     10. În situaţia în care Proiectul a fost declarat neeligibil în conformitate cu alin. (8) al prezentului art., AM va dispune revocarea Ordinului de finanțare şi recuperarea sumelor acordate până la acel moment, în condițiile prevăzute de prezentul Ordin.
     11. În cazul în care neeligibilitatea Proiectului este determinată de o acţiune sau omisiune a Beneficiarului, acesta va fi obligat să returneze integral sumele primite în baza prezentului Ordin de finanțare.
     12. În situaţia prevăzută la alin. (11) al prezentului articol, începând cu ziua imediat următoare expirării termenului în care Beneficiarul trebuia să returneze finanţarea nerambursabilă acordată, se vor calcula dobânzi de întârziere în valoare de 0,02% pe zi de întârziere din suma datorată până la data plăţii efective.
     13. Ordinul de finanțare va fi revocat şi finanţarea nerambursabilă acordată va fi recuperată şi în cazul în care obiectele / bunurile, fie ele mobile sau imobile, finanţate în cadrul prezentului Ordin nu sunt folosite conform scopului destinat, sau în cazul în care acestea sunt vândute sau înstrăinate, sub orice formă, oricând până la finalizarea perioadei de durabilitate stabilită la art. 2, alin. (5) din prezenta anexă.
     14. Beneficiarul este de drept în întârziere prin simplul fapt al încălcării prevederilor prezentului Ordin.
     15. În cazul revocarii și recuperării finanțării nerambursabile acordate se vor calcula dobânzi de întârziere în conformitate cu prevederile prezentului Ordin.
     16. Din ziua următoare expirării termenului prevăzut la art. 7 alin. (22) din prezenta anexă se vor calcula dobânzi de întârziere în valoare de 0,02% pe zi de întârziere din suma datorată, până la data plății efective.
7. Dezangajarea fondurilor în cadrul prezentului Ordin
   * 1. În scopul utilizării eficiente a fondurilor publice, AM poate dezangaja fondurile rămase neutilizate în urma finalizării implementării contractelor de achiziție aferente prezentului Ordin de finanțare.
8. Transparența
   * 1. Ordinul de finanțare, cu modificările și completările ulterioare, inclusiv anexele acestuia, constituie informații de interes public în condițiile prevederilor Legii nr. 544/2001 privind liberul acces la informațiile de interes public, cu modificările și completările ulterioare, cu respectarea condițiilor prevăzute în cadrul prezentului Ordin, precum și în cadrul legislației în vigoare.
9. Publicarea datelor
   * 1. Beneficiarul este de acord ca următoarele date să fie publicate de către AM/OI: denumirea beneficiarului, denumirea Proiectului, valoarea totală a finanţării nerambursabile acordate, datele de începere şi de finalizare ale proiectului, locul de implementare a acestuia, principalii indicatori, beneficiarii finali/ grupul țintă, plățile efectuate precum şi umele de recuperat în cadrul prezentului Ordin de finanțare.
     2. Beneficiarul are obligația publicării, pe site-ul propriu, a informațiilor referitoare la denumirea contractorilor implicați în implementarea prezentului Ordin de finanțare, la obiectul și la valorile respectivelor contracte de achiziție, numai în măsura respectării prevederilor art. 57 din Legea nr. 98/2016 privind achizițiile publice.
     3. Beneficiarul se obligă ca, în termen de 30 de zile de la finalizarea implementării Proiectului, să publice pe site-ul propriu rezultatele obținute prin prezentul Ordin și să notifice în acest sens autoritatea de management responsabilă.
     4. Beneficiarul se obligă ca, pe întreaga perioadă de sustenabilitate/ durabilitate a Proiectului, să asigure vizibilitatea rezultatelor conform alin. (3) al prezentului articol.
10. Confidențialitate
    * 1. Părțile convin să păstreze în strictă confidențialitate informațiile din prezentul Ordin și sunt de acord să prevină orice utilizare sau divulgare neautorizată a acestora, cu excepțiile prevăzute în cadrul prezentului Ordin de finanțare. Părțile înţeleg să utilizeze informațiile din prezentul Ordin doar în scopul de a-și îndeplini obligațiile din prezentul Ordin de finanțare și respectiv în conformitate cu atribuțiile legale de organizare și funcționare a AMPOR.
      2. Fără a aduce atingere obligaţiilor prevăzute în prezentul Ordin privind furnizarea informațiilor și documentelor necesare desfășurării activitățiilor de audit și control de către instituțiile/ departamentele abilitate, precum și pentru informarea și promovarea în scopuri publicitare a utilizării fondurilor FEDR, conform prevederilor regulamentelor europene aplicabile, părțile se angajează să depună toate diligenţele pentru păstrarea confidenţialităţii datelor cu caracter personal, în conformitate cu prevederile Directivei (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și libera circulație a acestor date și de abrogare a Deciziei-cadru 2008/977/JAI a Consiliului și în conformitate cu Regulamentul nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de aprogare a Directivei 95/46/CE (Regulamentul general privind protecția datelor). De asemenea, părțile se angajează să depună toate diligenţele pentru păstrarea confidenţialităţii informațiilor/ documentelor a caror furnizare/ dezvăluire ar putea aduce atingere normelor care reglementează concurența loială și proprietatea intelectuală.
      3. Parțile vor fi exonerate de răspunderea pentru dezvăluirea informațiilor prevăzute la alin. precedent dacă:
         + informaţia a fost dezvăluită după ce a fost obţinut acordul scris al celorlalte părţi în acest sens, cu respectarea prevederilor legale incidente;
         + partea a fost obligată în mod legal să dezvăluie informaţia.
11. Prelucrarea datelor cu caracter personal
    * 1. Colectarea, prelucrarea și stocarea/arhivarea datelor cu caracter personal se va realiza în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.
      2. Datele cu caracter personal, așa cum sunt clasificate în Regulamentul (UE)/2016, vor fi prelucrate în acord cu legislația aplicabilă procesului de evaluare, selecție și contractare, precum și cea aferentă procesului de implementare, monitorizare, asigurare a durabilității investiției, în scopul și temeiul legal pentru care s-a emis prezentul ordin de finanțare.
      3. Părțile vor lua măsuri temeinice și organizatorice adecvate, potrivit propriilor atribuții și competențe instituționale/organizaționale, în vederea asigurării unui nivel corespunzător de securitate a datelor cu caracter personal în ceea ce privește procesul de prelucrare/reprelucrare/transfer către terți și/sau publicarea acestora.
      4. Părțile vor asigura potrivit propriilor atribuții și competențe instituționale/organizaționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.
      5. Părțile se vor informa și notifica reciproc cu privire la orice încălcare a securității prelucrării datelor cu caracter personal din prezentul ordin de finanțare, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din Regulamentul (UE) 679/2016 p[rivind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor)](http://www.dataprotection.ro/servlet/ViewDocument?id=1262).
      6. Părțile, prin reprezentanții desemnați să prelucreze datele cu caracter personal din cadrul prezentului ordin de finanțare și/sau completările/modificările la acesta, în vederea îndeplinirii obiectivelor pentru care finanțarea a fost acordată în cadrul acestuia, vor realiza demersurile necesare pentru a întocmi evidențele activităților de prelucrare a datelor cu caracter personal în conformitate cu art 30 din Regulamentul (UE) 679/2016, precum și consimțământul persoanelor vizate de activitățile de prelucrare, punându-le la dispoziția ANSPDCP la solicitarea acesteia.
      7. Fiecare membru al parteneriatului are/au obligația întocmirii evidențelor asupra consimțământului persoanelor care fac parte din grupul țintă al proiectului, pentru activitățile ce decurg din implementarea activităților proiectului, în conformitate cu acordul de parteneriat, acolo unde este cazul, în vederea îndeplinirii obiectivelor proiectului.
12. Soluționarea litigiilor
    * 1. Părţile vor depune toate eforturile pentru a rezolva pe cale amiabilă orice neînţelegere sau dispută care pot apărea între ele în cadrul sau în legătură cu îndeplinirea Ordinului de finanțare.
      2. În cazul în care nu se soluționează amiabil divergenţele care rezultă din aplicarea prevederilor prezentului Ordin de finanțare, litigiul va fi soluţionat de către instanţele competente.
      3. Legea care guvernează acest Ordin de finanțare și în conformitate cu care este interpretat este legea română.
13. Corespondența
    * 1. Întreaga corespondenţă legată de prezentul Ordin de Finanțare se va face în scris, inclusiv prin mijloace electronice, inclusiv SMIS 2014+, cu menţionarea titlului Proiectului, precum şi a codului SMIS2014+ şi va purta număr de înregistrare, atât de la Beneficiar, cât și de la AM/OI.
      2. Întreaga corespondenţă legată de prezentul Ordin de Finanțare se va transmite la următoarele adrese:
         + Pentru Liderul de parteneriat: \_\_\_\_\_\_\_\_\_\_
         + Pentru AM: \_\_\_\_\_\_\_\_\_\_
         + Pentru OI: \_\_\_\_\_\_\_\_\_\_
      3. AM/OI poate comunica prin Instrucţiuni, modele și formate de formulare pentru aplicarea prevederilor prezentului Ordin de Finanţare.